Serekîya Îdareyê Rewşa Lezabeze (AFAD) bîlançoya peyêne ya erdlerzê Îzmîrî eşkera kerde. Goreyê naye heta nika 83 kesî merdî û 962 kesî zî birîndar bîyî. AFADî da zanayene ke weşkerdişê 219 birîndaran dewam keno. Îzmîr de 8 bînayan de hema zî xebata cigêrayîş û xelisnayîşî dewam kena.
Erdlerzî ra 58 saetan dima Îdîle Şîrîn û Elîfe Pelînçeka 3 serre ameye xelisnayene. Dadî û wakê Elîfe zî erdlerzî ra 23 saetan dima ameybî xelisnayene. La binê bîna ra meyîtê kekê Elîfî ame vetene.
Ame parekerdene ke Apartmanê Emrahî de zî hema 2 kesî estê. Goreyê keyeyî xebata dewlete qîm nêkena.
Kesêko/a ke merdimê ci binê bînayan de mendî vat: ''Dewlete vat ke ewro bînaya ke birazîyê mi binê ci de yo do xebate bikera. La heta nika çîyêk nêkerd.''
